b'\n_START_ARTICLE_\nShadow of the Vampire\n_START_SECTION_\nHandling\n_START_PARAGRAPH_\nRegiss\xc3\xb8r F.W. Murnau tar med seg sitt filmteam og sine skuespillere til et avsidesliggende sted i \xc3\x98st-Europa for \xc3\xa5 spille inn sin vampyrfilm. Max Schreck, en obskur teaterskuespiller, vil vente p\xc3\xa5 dem i slottet de skal bruke til st\xc3\xb8rstedelen av scenene. Schreck opptrer veldig profesjonelt, og insisterer p\xc3\xa5 \xc3\xa5 alltid v\xc3\xa6re i karakter, med full sminke. Dette uroer filmteamet, og en av kameramennene f\xc3\xb8ler seg terrorisert og d\xc3\xa5rlig, og m\xc3\xa5 byttes ut._NEWLINE_Ved en anledning deler to av crewet en flaske vin ute om natten, og Schreck sl\xc3\xa5r seg ned hos dem. Han svarer p\xc3\xa5 sp\xc3\xb8rsm\xc3\xa5lene deres som om han var en flere \xc3\xa5rhundrer gammel vampyr, og da en flaggermus flyr forbi, griper han den lynraskt og suger den tom for blod. Hans tilh\xc3\xb8rer blir tydelig preget av dette._NEWLINE_Det viser seg at Murnau har gjort en avtale med en virkelig vampyr for \xc3\xa5 gj\xc3\xb8re filmen realistisk. Som bel\xc3\xb8nning for jobben, skal vampyren f\xc3\xa5 den kvinnelige hovedrolleinnehaveren Greta Schr\xc3\xb6der som bel\xc3\xb8nning. Vampyren er ut\xc3\xa5lmodig, og dreper en av crewet. Murnau m\xc3\xa5 true ham til \xc3\xa5 oppf\xc3\xb8re seg, samtidig som han m\xc3\xa5 berolige sine investorer._NEWLINE_Filmen ender med at Schreck dreper Schr\xc3\xb6der og resten av crewet f\xc3\xb8r han blir utsatt for sollys og d\xc3\xb8r selv, alt mens Murnau fortsetter \xc3\xa5 filme.'